text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: سعر المشماش في السوق للمستهلك في حدود 3500 مليم و لكن الفلاحة القراوة
  ولاو يطيشو فيه أو يتلفو فيه لأنو السوق الدزيرية و السوق الليبية تسكرو
  قدامهم و هذا الحدث صدمني.
text.text_idx: #000009
text.text: عندنا من شيرة طلب على المشماش الي خلا سومو غالي نسبيا، و من شيرة أخرى
  فما منتوج متوفر بكميات كبيرة علخر، يعني هكا الفلاح ممكن يبيع منتوجوا في
  السوق لأنو مطلوب. إذا فرضنا إنو الفلاح مايحبش يبيع مباشرة يعني يحب
  يستنى التاجر/الڨشار باش يجي يشري من عندوا، فلهنا في عادة مدام فما مربوح
  في منتوج فانو الڨشارة يقبلو على الشريان من الفلاحة باش يبيعوا في السوق.
text.text_idx: #000011
text.text: لكن مدام الفلاح قرر يتلف المنتوج أو يلوحو فهذا يعني إنو حد ماجا شرا من
  عندوا الي هي حاجة غريبة علخر و غريبة برشا إنو منتوج مطلوب و حد مايمشي
  يشريه من الفلاح خصوصا إنو متوفر بكميات كبيرة.
text.text_idx: #000012
text.text: الڨشار أو التاجر يشري من الفلاح و من
  غادي يبيع للخضارة أو تجار الأسواق هذا اذا إفترضنا إنو تجار الأسواق
  مايشروش مباشرة من الفلاح أم سأفترض إنو الڨشار هو الي يتوسط كليا
  العملية. صاحبنا الڨشار يشري المنتوج و يبيعها للخضّارة والتجار
  المتجولين بسوم غالي و كيف توفالو يشري من أول وجديد بسوم رخيص من الفلاح
  ويبيعو بسوم غالي مرة أخرى و الفلاح مضطر يبيعلوا لنو المنتوج متوفر برشا و
  لذا ديما من مصلحة الڨشار انو هو الوحيد الي يشري من الفلاح.
text.text_idx: #000014
text.text: مصلحة الڨشار إنو الفلاحة لكل تقعد تستنا فيه باش يشري منهم بالسوم الرخيص
  (لأنو هو المشتري الوحيد) و إنو زادا الخضارة/التجار المتجولين لكل يستنو
  فيه (لأنو هوا البائع الوحيد) و هكا يقعد يتحكم عمليا في الأسوام و نتهردو
  جرتو الناس الكل مستهلكين وفلاحة.
text.text_idx: #000015
text.text: هذا التحليل يفترض إنو الڨشار مايتعرضجش لمنافسة ڨشار آخر يطيح أو يغلي عليه أو حتى يشري كمية أكبر منو ويبيع أكثر منو.
  لكن باش الڨشار يسيطر فلازم فما إتفاق على السعر وتقسيم الأسواق هذا يعني
  إتفاقيات الڨشارة أو مايسمى الإحتكار سأفترض (و أنا مش مصدق) إنو الڨشاراة
  التوانسة بكل أنواعهم و مستوا ثرواتهم متفقين على الأسوام بيعا و شراء و
  مقسمين السوق بينات بعضهم و هكا مخلين كل الأمة التونسية تحت رحمتهم.
text.text_idx: #000016
text.text: خبر نشر بجريدة الشروق بتاريخ 24ماي 2019
text.text_idx: #000017
text.text: باهي في هذا الوضع المزري وين الفلاح المسكين إضطر يتخلص من المنتوج لأنو
  ملقاش لشكون يبيعو بسبب سياسة الڨشارة. فلهنا و ماداموا خاسر علاش مايعبيش
  كميونتو و يهبط يبيع بيدوا في السوق و هكا يربح. تي كان جيت فلاح و
  السوم باهي نعبي كميونتي و كل يوم في سوق، علاش الفلاحة تحركوش في ظرف
  الأزمة هذي؟ وين هوما خاسرين كل شي و أي سوم باهيلهم، علاش تحركوش ويهبطوا
  للأسواق بكوامنهم كل يوم يبيعو في تونس الكل و يطيحو الأسوام و هكاكا
  يربحو أو على الأقل ينقصو لأكبر حد في خسائرهم علاش لا؟؟؟
text.text_idx: #000018
text.text: أنا ولد منطقة فلاحية و نسكن في منطقة فلاحية و
  أصحابي فلاحة وقبل شهر واحد صاحبي ربح في مدة ساعة 250 دينار لأنو تاجر
  بمنتوج فلاخ آخر. صاحبي يعرفوه تجار من بلاصة بعيدة إتصلو بيه عل منتوج هو
  مايملكوش فشراه من الفلاح وباعهولهم بالوقت و ربح 250 دينار باردين.
  أنا كنت حاضر و فاهم السبب، صاحبي من الفلاحة القلائل الي يهز المنتوج لسوق
  الجملة و يعرف التجار من كل أنحاء الجمهورية و لكن غيرو من الفلاحة ينتجو و
  من بعد يستنو المشترين و هذا مكمن ضعفهم في الانتظارية.
text.text_idx: #000021
text.text: المسكين في انتظاره للتاجر هو كيف الفتاة العانس الي تستنا في ولد الحلال و
  علقى قد انتظارها على قد تساهلها في الشروط و هكا فلاحنا كيف منتوجو نادر و
  فما إقبال ينجم يتشرط و كيف يولي منتوجو متوفر برشا يبدا يرخص و يخضع،
  وكيف يستنا برشا بحكم تشبع السوق يولي يطيش، وقتلي هو ينجم يتجرأ يمشي يهز
  يبيع مباشرة و هكا يحسن السوم و يبيع أكثر و فما بلاد كاملة تشري، و هكا
  يولي هو الي يحدد السعر مش الڨشار.
text.text_idx: #000022
text.text: السوق المركزية ببير القصعة
text.text_idx: #000026
text.text: الوفرة في المنتوج الفلاحي هي نعمة في بلاد كيما تونس معدل إنتاجيتها
  متخلف عالميا و لكن الصابة فيها كارثة اكثر من اللازم. هذا ناتج على ضعف أو
  قلة الحيلة السياسية التونسية.
text.text_idx: #000028
text.text: دورة أزمة الإنتاج الفلاحي
  التونسي، متاع سنوات الأزمة/سنوات الصابة تعني انو بش تتكرر أعوام الإنتاج
  الوفير. وين اتطيح الأسعار لأقصى درجة ووين ساعات الفلاح يطيش/يتلف
  منتوجوا و هذا يعني إنو لازم نخمموا في كيفاش نستغلوا الإنتاج الزائد.
text.text_idx: #000029
text.text: – كل المنتوجات الفلاحية مفيدة و عندها فوائد أخرى خاطي الماكلة، فالغلال
  بأنواعهم انجمو نستخرجو منهم السكر( جالي نستوردو فيه) وتقدم العلوم و
  التقنيات خلانا قادرين انجمو نستخلصوا برشا مواد من النبات الي سعات يولي
  أرخص من المواد الكيميائية المستوردة. في كل منتوج فما فايدة، المهم برك نسيطرو على عملية التحويل و نستثمرو في مصانع تحويل المنتوجات الفلاحية.
  للنا عندنا جامعة تونسية وتقنيين توانسا، عندنا منتوجات فلاحية ناقص الخطة
  والإرادة السياسية وهاذم للأمانة مفقودين في هذه الحكومات.
text.text_idx: #000030
text.text: أزمة الفلاحة: مثال المنطقة السقوية بالمياه المعالجة ببرج الطويل أريانة (تقرير)
text.text_idx: #000036